# Προσωπικός Υπολογιστής VAIO Tap 11SVT1122

## Χρήση της Επιφάνειας αφής

Σύροντας το δάχτυλό σας στην επιφάνεια αφής, μπορείτε να μετακινήσετε τον δείκτη στην οθόνη του υπολογιστή.

Με τον δείκτη πάνω στο στοιχείο ή στο αντικείμενο που επιθυμείτε, πατήστε το αριστερό ή το δεξί κουμπί για να εκτελέσετε διάφορες εντολές ή να παρουσιάσετε μενού.

1. Αριστερό κουμπί

2. Δεξί κουμπί

#### Για κλικ

Με τον δείκτη επάνω στο στοιχείο ή στο αντικείμενο που επιθυμείτε, πατήστε μία φορά το αριστερό κουμπί.

Εναλλακτικά, αγγίξτε μία φορά την επιφάνεια αφής.

#### Για διπλό κλικ

Με τον δείκτη πάνω στο στοιχείο ή στο αντικείμενο που επιθυμείτε, πατήστε γρήγορα δύο φορές το αριστερό κουμπί.

Εναλλακτικά, αγγίξτε γρήγορα δύο φορές την επιφάνεια αφής.

#### Για δεξί κλικ

Με τον δείκτη επάνω στο στοιχείο ή στο αντικείμενο που επιθυμείτε, πατήστε μία φορά το δεξί κουμπί.

Εναλλακτικά, πατήστε την επιφάνεια αφής με δύο δάκτυλα.

Ανάλογα με τη θέση του δείκτη, μπορείτε να εμφανίσετε διάφορα μενού συντομεύσεων.

#### Για μεταφορά

Με τον δείκτη επάνω στο στοιχείο ή στο αντικείμενο που επιθυμείτε, πατήστε μία φορά το αριστερό κουμπί και, ενώ κρατάτε το κουμπί πατημένο, σύρετε το δάχτυλό σας στην επιφάνεια αφής.

Εναλλακτικά, αγγίξτε γρήγορα δύο φορές την επιφάνεια αφής και, στο δεύτερο άγγιγμα, σύρετε το δάχτυλό σας.

#### Για μεταφορά και απόθεση

Σύρετε ένα εικονίδιο, π.χ. ένα αρχείο, στη θέση που επιθυμείτε και σηκώστε το δάκτυλό σας από το αριστερό κουμπί.

Εναλλακτικά, αγγίξτε γρήγορα δύο φορές το εικονίδιο και, στο δεύτερο άγγιγμα, σύρετε το δάχτυλό σας στη θέση που επιθυμείτε και ανασηκώστε το δάχτυλό σας από την επιφάνεια αφής.

#### Για κύλιση

Για κάθετη κύλιση των περιεχομένων της οθόνης, σύρετε δύο δάκτυλα πάνω-κάτω στην επιφάνεια αφής.

Για οριζόντια κύλιση των περιεχομένων της οθόνης, σύρετε δύο δάκτυλα από τη μία πλευρά της επιφάνειας αφής προς την άλλη.

#### Για να ανοίξετε το μενού εφαρμογής

Τοποθετήστε το δάκτυλό σας στην πάνω πλευρά της επιφάνειας αφής και σύρετε το δάκτυλό σας προς τα κάτω.

Το μενού εφαρμογών δεν εμφανίζεται αν κάποια εφαρμογή δεν το υποστηρίζει.

#### Για να ανοίξετε το συμβολομενού έναρξης

Τοποθετήστε το δάκτυλό σας στη δεξιά πλευρά της επιφάνειας αφής και σύρετε το δάκτυλό σας προς τα αριστερά. Για περισσότερες πληροφορίες, ανατρέξτε στην ενότητα Άνοιγμα του συμβολομενού έναρξης.

#### Για να αλλάξετε εφαρμογή

Τοποθετήστε το δάκτυλό σας στην αριστερή πλευρά της επιφάνειας αφής και σύρετε το δάκτυλό σας προς τα δεξιά για να αλλάξετε στην ανοιχτή εφαρμογή. Όταν υπάρχουν περισσότερες από μία εφαρμογές ανοιχτές, επαναλάβετε αυτή την ενέργεια για να αλλάξετε εφαρμογή, κατά φθίνουσα σειρά, ξεκινώντας από την εφαρμογή που χρησιμοποιήθηκε τελευταία.

#### Σημείωση

- Η λειτουργία με κινήσεις των δακτύλων (κύλιση, άνοιγμα του μενού εφαρμογής, άνοιγμα του συμβολομενού έναρξης, εναλλαγή εφαρμογών) μπορεί να μην εκτελεστεί ανάλογα με την κατάσταση λειτουργίας του υπολογιστή VAIO ή τις ρυθμίσεις της επιφάνειας αφής.

Μετάβαση στην κορυφή της σελίδας

### Σχετικό θέμα

- Χρήση του ασύρματου πληκτρολογίου

Μετάβαση στην κορυφή της σελίδας