# Προσωπικός Υπολογιστής VAIO Tap 11SVT1122

## Σημειώσεις για τη χρήση των καρτών μνήμης microSD

Προτού χρησιμοποιήσετε κάρτες μνήμης microSD, διαβάστε τις παρακάτω προφυλάξεις για τη σωστή χρήση τους.

- Η κάρτα μνήμης microSD πρέπει να φυλάσσεται σε σημεία όπου δεν φτάνουν παιδιά. Υπάρχει κίνδυνος κατάποσής της.

- Μην αγγίζετε την υποδοχή σύνδεσης της κάρτας μνήμης microSD με τα δάκτυλά σας ή με μεταλλικά αντικείμενα.

- Η κάρτα μνήμης microSD περιέχει ευαίσθητα ηλεκτρονικά εξαρτήματα. Μην τη χτυπάτε, μην τη λυγίζετε και μην τη ρίχνετε κάτω.

- Μην αποσυναρμολογείτε και μην τροποποιείτε την κάρτα μνήμης microSD.

- Μη βρέχετε την κάρτα μνήμης microSD.

- Μη χρησιμοποιείτε και μην αποθηκεύετε τη συσκευή σε μέρος όπου μπορεί να εκτεθεί σε:

  - Υπερβολικά υψηλές θερμοκρασίες, όπως μέσα σε σταθμευμένο αυτοκίνητο που είναι εκτεθειμένο στον ήλιο

  - Απευθείας ηλιακή ακτινοβολία

  - Υψηλή υγρασία ή διαβρωτικές ουσίες

  - Υπερβολική σκόνη

- Μην προσπαθείτε να εισαγάγετε κάρτα μνήμης διαφορετικού τύπου στην υποδοχή microSD. Η χρήση μη συμβατών καρτών ενδέχεται να προκαλέσει βλάβη στον υπολογιστή VAIO.

- Συνιστάται να δημιουργείτε αντίγραφο ασφαλείας των σημαντικών δεδομένων.

- Τα αποθηκευμένα δεδομένα ενδέχεται να χαθούν ή να καταστραφούν αν:

  - Αφαιρέσετε την κάρτα μνήμης microSD ή απενεργοποιήσετε τον υπολογιστή σας VAIO ενώ γίνεται ανάγνωση ή εγγραφή των δεδομένων του υπολογιστή στην κάρτα μνήμης microSD.

  - Χρησιμοποιήσετε την κάρτα μνήμης microSD σε μέρος όπου ενδέχεται να προκληθούν διαταραχές στη λειτουργία της κάρτας, λόγω στατικού ηλεκτρισμού ή ηλεκτρικού θορύβου.

- Κατά τη μεταφορά της κάρτας μνήμης microSD, να την τοποθετείτε στη θήκη της προκειμένου να αποφύγετε τη συσσώρευση στατικού ηλεκτρισμού.

- Πριν χρησιμοποιήσετε την κάρτα μνήμης microSD σε άλλη συσκευή, εκτός από υπολογιστή, π.χ. ένα κινητό τηλέφωνο ή ένα έξυπνο τηλέφωνο, διαμορφώστε (προετοιμάστε) την κάρτα μνήμης microSD μέσω της συσκευής.

  Ορισμένες συσκευές ενδέχεται να μην υποστηρίζουν τη μορφή αρχείων για υπολογιστές και να σας εμφανίζουν ένα μήνυμα που σας συνιστά να διαμορφώσετε την κάρτα μνήμης microSD. Σε αυτήν την περίπτωση, αντιγράψτε τα δεδομένα από την κάρτα στον υπολογιστή VAIO και διαμορφώστε την κάρτα μέσω της συσκευής. Όλα τα δεδομένα στην κάρτα μνήμης microSD θα διαγραφούν κατά τη διαμόρφωση.

  Για περισσότερες πληροφορίες, ανατρέξτε στο εγχειρίδιο της συσκευής.

- Μην εισαγάγετε ξένα αντικείμενα μέσα στην υποδοχή της κάρτας μνήμης microSD.

- Η υποδοχή της κάρτας μνήμης microSD μπορεί να χρησιμοποιηθεί μόνο για ανάγνωση/εγγραφή δεδομένων από/σε κάρτες μνήμης που υποστηρίζονται και για κανέναν άλλο σκοπό.

- Οι κάρτες μνήμης microSD (έως 2 GB), οι κάρτες μνήμης microSDHC (έως 32 GB) και οι κάρτες μνήμης microSDXC (έως 64 GB) που διατίθενται μέχρι τον Αύγουστο του 2013 έχουν ελεγχθεί και έχει διαπιστωθεί ότι είναι συμβατές με τον υπολογιστή σας VAIO. Ωστόσο, δεν είναι εγγυημένη η συμβατότητα όλων των κάρτες μνήμης microSD, των κάρτες μνήμης microSDHC ή των κάρτες μνήμης microSDXC με τον υπολογιστή.

- Ορισμένοι τύποι καρτών μνήμης microSD, για παράδειγμα όσες διαθέτουν δυνατότητα UHS (δυνατότητα μεταφοράς δεδομένων με εξαιρετικά υψηλή ταχύτητα), μπορεί να αναπτύξουν ιδιαίτερα υψηλές θερμοκρασίες, λόγω της συνεχούς πρόσβασης στις κάρτες μνήμης. Σε αυτή την περίπτωση, προτού αφαιρέσετε την κάρτα μνήμης περιμένετε για λίγο, μέχρι να επανέλθει στη φυσιολογική της θερμοκρασία.

Μετάβαση στην κορυφή της σελίδας

### Σχετικό θέμα

- Εισαγωγή καρτών μνήμης microSD
- Αφαίρεση καρτών μνήμης microSD

Μετάβαση στην κορυφή της σελίδας